 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2024. gada 31. oktobrī Nr. 655**

(protokols Nr. 22, 41. p.)

**Par nekustamā īpašuma Brīvības iela 9, Barkava, Barkavas pagasts, Madonas novads, daļas pakomāta izvietošanai nomas tiesību izsoli**

Madonas novada pašvaldības Barkavas pagasta pārvaldē saņemts VAS Latvijas Pasts iesniegums (reģistrēts Barkavas pagasta pārvaldē 20.08.2024. ar Nr. BAR/1.9.2/24/33), kurā lūgta iespēja novietot pakomātu uz pašvaldībai piedaroša īpašuma adresē Brīvības iela 9, Barkava, Barkavas pag., Madonas nov., LV-4834 (kadastra apzīmējums 70440080210001), ņemot vērā, ka saņemts iedzīvotāju lūgums, kam pievienoti 426 iedzīvotāju paraksti.

Barkavas pagasta pārvalde piekrīt pakomāta uzstādīšanai telpās Brīvības iela 9, Barkava, Barkavas pagasts, Madonas novads.

Nomas maksa par viena kvadrātmetra nomu telpām Brīvības ielā 9, Barkavā, Barkavas pagastā, Madonas novadā noteikta EUR 1,21 (viens euro, 21 cents) (Madonas novada pašvaldības domes 29.03.2018. lēmums Nr. 138 (protokols Nr. 5, 31. p.)).

Pamatojoties uz likuma “Pašvaldību likums” 10. panta pirmo daļu, Publiskas personas finanšu līdzekļu un mantas izšķērdēšanas likuma 3. panta otro daļu, 6.¹ panta pirmo daļu, Ministru Kabineta noteikumu Nr. 97 “Publiskas personas mantas iznomāšanas noteikumi” 12., 23.-27., 34. un 80. punktu, ņemot vērā 16.10.2024. Uzņēmējdarbības, teritoriālo un vides jautājumu komitejas atzinumu, atklāti balsojot**: PAR – 14** (Agris Lungevičs, Aigars Šķēls, Andris Dombrovskis, Andris Sakne, Artūrs Čačka, Arvīds Greidiņš, Gunārs Ikaunieks, Iveta Peilāne, Kaspars Udrass, Māris Olte, Rūdolfs Preiss, Sandra Maksimova, Valda Kļaviņa, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Rīkot nekustamā īpašuma Brīvības iela 9, Barkava, Barkavas pagasts, Madonas novads, kadastra apzīmējums 70440080210001, daļas 2m2 – 4m2 platībā pakomāta izvietošanai (turpmāk – Nomas Objekts) nomas tiesību mutisku izsoli ar augšupejošu soli.
2. Apstiprināt Nomas objekta nomas maksas sākumcenu – 1,21 EUR/m2 (viens *euro*, 21 cents) mēnesī par vienu telpas kvadrātmetru, papildus aprēķinot PVN.
3. Apstiprināt izsoles noteikumus. (Pielikums Nr. 1).
4. Uzdot Pašvaldības īpašumu iznomāšanas un atsavināšanas izsoļu komisijai veikt Nomas objekta izsoli un apstiprināt izsoles rezultātus.
5. Nekustamā īpašuma pārvaldības un teritoriālās plānošanas nodaļai, pamatojoties uz apstiprinātiem izsoles rezultātiem, organizēt nomas līguma slēgšanu ar nomas tiesību ieguvējiem.

*Pielikumā: Izsoles noteikumi.*

 Domes priekšsēdētājs A. Lungevičs

*Semjonova 27333721*